Tiffany&Co brendi Nyu-Yorkka bag‘ishlangan yangi kolleksiya taqdim qildi

Mashhur zargarlik brendi Tiffany&Co, Nyu-York ko‘chalaridan ilhomlangan holda yangi kolleksiyani taqdim etdi.

Undan marjon, bilakuzuk, zirak va uzuk o‘rin olgan bo‘lib, doimiy ravishda hunarmandchilikdagi innovatsiya, shakldagi odmilik va proportsiyadagi aniqlikni izlovchi megapolisning qat’iy standartlarini o‘zida namoyon qiladi. Taqinchoqqa nazar tashlab uni ingichka, ammo shu bilan birga orzular shahri singari mustahkam ekanini ko‘rish mumkin.


Uchlari tugun shaklida ekani odamlar orasidagi munosabatlarning naqadar kuchli ekanini anglatadi. Mazkur zargarlik buyumi sifat va hashamatni jamlagani bilan o‘ziga xosdir.


18 qirotlik sariq va oq oltindan ishlangan Tiffany Knot, brilliantlar bilan bezatilgan. 300 dan ortiq brilliant bilan qo‘l mehnati asosida ishlangan ikkitalik marjon kolleksiyadagi eng asosiy taqinchoq hisoblanadi. Ikkitalik, ammo uchlari birlashib ketgandek ko‘rinadigan bilakuzuk esa 18 qirot oltindan tashkil topgan. Tiffany Knot to‘plamini brendning rasmiy sayti va dunyoning barcha zargarlik do‘konlaridan xarid qilsa bo‘ladi.